
KITÖLTÉSI ÚTMUTATÓ
AZ ADATBEJELENTÉS AZ ÉPÜLET, ÉPÜLETRÉSZ UTÁNI ÉPÍTMÉNYADÓRÓL ELNEVEZÉSŰ ŰRLAPHOZ
(ASP-ADÓ-031)
Általános tudnivalók
Az építményadó adatbejelentése minden helyrajzi szám vonatkozásában külön űrlap használatával történik. 
Az adatbejelentésre kötelezett adóalanynak az adóalapról, annak négyzetméterben (m2) kifejezett területéről két tizedesjegy pontossággal, az általános kerekítés szabályai szerint kell adatbejelentést tenni.
Több, azonos időszakot érintő változás esetén egy adatbejelentés benyújtása szükséges. Az adatbejelentésnek az abban – a betétlapok I., II. vagy III. pontjában – megjelölt napon fennálló tényállást kell tartalmaznia.
A nyomtatványt valamennyi fejezet (Előlap, Főlap, „A” jelű betétlap / „B” jelű betétlap, Megállapodás) kitöltését követően lehetséges benyújtani.
Az elektronikus kapcsolattartásra kötelezett adóalany – ideértve az egyéni vállalkozót is − az építményadó adatbejelentési kötelezettségének elektronikus úton köteles eleget tenni az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével. 
Az építményadó adatbejelentési kötelezettségét az elektronikus kapcsolattartásra nem kötelezett − Ügyfélkapu+ vagy DÁP regisztrációval rendelkező − természetes személy adóalany saját választása alapján, elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével is teljesítheti. 
Ha az elektronikus kapcsolattartásra nem kötelezett természetes személy adóalany nem rendelkezik Ügyfélkapu+ vagy DÁP regisztrációval, akkor a Budapest Főváros IX. kerület Ferencváros Önkormányzata (a továbbiakban: Önkormányzat) által rendszeresített és a honlapján (ferencvaros.hu) közzétett nyomtatványt kitöltve és aláírva megküldheti postai úton, vagy beadhatja személyesen az adóhatóságnál ügyfélfogadási időben.
Budapest Főváros IX. Kerület Ferencváros Önkormányzata illetékességi területén lévő építmények esetében a IX. kerület Ferencváros Önkormányzata által rendszeresített űrlapot kell használni.
Az adóalanynak az építményadóról az adókötelezettség keletkezését, illetve változását (pl. építmény vétele, eladása, lebontása, haszonélvezeti jog alapítása stb.) követő 15 napon belül kell adatbejelentését teljesítenie. Nem kell újabb adatbejelentést benyújtani mindaddig, ameddig az adóalany körülményeiben, az adó tárgyában nem következik be adókötelezettséget érintő változás. [Art. 2. melléklet II. A) 4. pont]
Az adóalany az építményadót a naptári évben félévente, két egyenlő részletben – végrehajtható okirat alapján – március hónap 15. napjáig, valamint szeptember hónap 15. napjáig fizeti meg. [Art. 3. melléklet II. A) 4. pont]
Az adómentességre, adókedvezményre jogosító helyzet fennállását (pl. közeli hozzátartozói viszonyt, hosszú távú bérbeadást) az adóév március 15. napjáig igazolni kell kivéve, ha közhiteles nyilvántartásban a mentességre jogosító helyzet fennállása ellenőrizhető. Az adómentességre, adókedvezményre jogosító feltételek fennállásának időtartama alatt az adóalany – a Htv. szerint vállalkozónak minősülő adóalany kivételével – mentesül az építményadó adatbejelentési kötelezettség alól, ha az adóalanyt az Ör. szerinti adófizetési kötelezettség nem terheli. Ebben az esetben az önkormányzati adóhatóság alakszerű döntést nem hoz.
Az önkormányzati adóhatóság egyedi felhívására az adóalany abban az esetben is köteles építményadó adatbejelentést tenni, ha adófizetési kötelezettség nem terheli. [Ör. 9. § (1) – (3) bekezdései]
A szövegben használt rövidítések által jelzett jogszabályok:
Htv. − a helyi adókról szóló 1990. évi C. törvény 
Art. − az adózás rendjéről szóló 2017. évi CL. törvény 
Ör. − a Budapest Főváros IX. kerület Ferencváros Önkormányzata Képviselő-testületének
az építményadóról szóló 23/2025. (XI. 13.) önkormányzati rendelete 
Dáptv. − a digitális államról és a digitális szolgáltatások nyújtásának egyes szabályairól
szóló 2023. évi CIII. törvény
[image: ]
Ptk. − a Polgári Törvénykönyvről szóló 2013. évi V. törvény 

ELŐLAP
A beküldő személy adatait (a beküldő viselt és születési neve, anyja neve, születési helye, ideje, címe, tartózkodási helye, adóazonosító jele, e-mail címe, meghatalmazotti minősége, előzmény információ) a személyazonosító igazolványban, lakcímkártyán lévő adatok alapján szükséges kitölteni.
FŐLAP
I. Az adatbejelentés fajtája blokk
Az adatbejelentés fajtája blokkban szükséges jelölni, hogy „1. Nem megállapodás alapján benyújtott adatbejelentés” vagy „2. Megállapodás alapján benyújtott adatbejelentés”.
Abban az esetben, ha az építmény vonatkozásában egy személy a kizárólagos tulajdonos, azaz az építményadó alanya, akkor ebben a rovatban az „1. Nem megállapodás alapján benyújtott adatbejelentés” szöveget kell jelölni.
Ha az építménynek több tulajdonosa van, akkor a tulajdonosok tulajdoni hányaduk arányában adóalanyok, főszabályként tulajdoni hányaduk tekintetében külön tesznek adatbejelentést. Amennyiben az építményt a közhiteles ingatlan-nyilvántartásba bejegyzett vagyoni értékű jog terheli, úgy az adó alanya a vagyoni értékű jog jogosultja. [Htv. 12. § (1) bekezdése] Vagyoni értékű jog lehet az építményi jog, a kezelői jog, a vagyonkezelői jog, a tartós földhasználat, a haszonélvezet, a használat joga – ideértve a külföldiek ingatlanhasználati jogát is –, a lízingbevevői jog, tulajdonjog-fenntartáshoz kapcsolódó vevői jog, a földhasználat és a lakásbérlet. [Htv. 52. § 3. pontja]
A vagyoni értékű jog jogosítottja: az ingatlanon fennálló vagyoni értékű jog jogosítottja az a személy vagy szervezet, aki/amely az ingatlan-nyilvántartásban a vagyoni értékű jog jogosítottjaként feltüntetésre került. Amennyiben az ingatlant terhelő vagyoni értékű jog alapításáról szóló okiratot az ingatlanügyi hatósághoz benyújtották – melynek tényét az ingatlanügyi hatóság széljegyezte –, az okiratban megjelölt, jogszerzésre feljogosított személyt vagy szervezetet kell a vagyoni értékű jog jogosítottjának tekinteni, kivéve, ha a vagyoni értékű jog bejegyzése iránti kérelmet az ingatlanügyi hatóság jogerősen vagy véglegesen elutasította vagy azt visszavonták vagy a bíróság megállapította a szerződés érvénytelenségét. [Htv. 52. § 49. pontja]
A tulajdonosok (tulajdonos, bejegyzett vagyoni értékű jog jogosultja) írásban megkötött és az önkormányzati adóhatósághoz benyújtott megállapodásukban az adóalanyisággal kapcsolatos jogokkal és kötelezettségekkel egy tulajdonost is felruházhatnak, ez esetben az I. Az adatbejelentés fajtája blokkban a „2. Megállapodás alapján benyújtott adatbejelentés” jelölése szükséges.
Ebben az esetben az adatbejelentés Megállapodás elnevezésű részét is szükséges kitöltve és minden tulajdonos (vagyoni értékű jog jogosítottja) által aláírva az önkormányzat részére megküldeni kivéve, ha az már korábban megküldésre került.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben megküldött Megállapodást az Önkormányzat nem fogadhatja el.
Korábban benyújtott megállapodás alapján történő adatbejelentés során – ha változás nem történt − nem szükséges új megállapodást benyújtani, mivel a megállapodás visszavonásig érvényes.
1. Az adatbejelentő adatai blokk
Az 1-9. sorokban szükséges jelölni az adatbejelentő jellegét (pl. magánszemély), majd ennek megfelelően a bejelentő viselt és születési nevét, anyja nevét, születési helyét és idejét, adóazonosító jelét, Külföldi adóazonostóját/adószámát, lakóhelyét, levelezési címét, bankszámlaszámát, e-mail címét és telefonszámát.  
A 10-12. sorokban abban az esetben szükséges feltüntetni az adatbejelentést kitöltő nevét, telefonszámát, elektronikus levelezési címét, ha a benyújtó személyétől az adatbejelentést kitöltő személye eltér.
1. Az adatbejelentő tulajdonjogi, vagyoni értékű jogi minősége, tulajdoni (jogosultsági) hányada blokk 
Az 1-2. sorokban az adatbejelentés benyújtójának minőségét (1. Az adatbejelentő tulajdonos, 2. Az adatbejelentő vagyoni értékű jog jogosítottja), és a tulajdoni hányadot/jogosultsági hányadot is jelölni kell. 
A 2. sorban jelölt vagyoni értékű jog esetén a 2.1. sorban kell jelölni annak jellegét is, mely lehet építményi jog – ideértve a külföldiek ingatlanhasználati jogát is –, kezelői jog, vagyonkezelői jog, tartós földhasználat, haszonélvezet, használati jog, lízingbevevői jog, tulajdonjog-fenntartáshoz kapcsolódó vevői jog, földhasználat és lakásbérlet. [Htv. 52. § 3. pontja]
1. Az építmény címe blokk
Az 1-3. sorokban a közhiteles ingatlan-nyilvántartás adatai szerint meg kell adni az ingatlan címét, helyrajzi számát, fekvését (külterület, belterület, zártkert), valamint az ingatlanon található adótárgyak darabszámát.
Lakás: a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 91/A. §-a 1–6. pontjában foglaltak alapján ilyennek minősülő és az ingatlan-nyilvántartásban lakóház, lakóépület, lakás, kastély, villa, udvarház megnevezéssel nyilvántartott, vagy ilyenként feltüntetésre váró ingatlan. [Htv. 52. § 8. pontja]
A 3.1. pont kitöltése során meg kell adni, hogy hány darab − lakásról, üdülőről szóló − „A” jelű betétlap, míg a 3.2. pont esetében hány darab − kereskedelmi egységről (szállásépületről), egyéb nem lakás céljára szolgáló építményről szóló − „B” jelű betétlap kitöltése szükséges.
Az űrlap további fejezete(i) ezt követően válik(/válnak) elérhetővé a megfelelő darabszámban.
1. Felelősségem tudatában kijelentem, hogy a kérelemben közölt adatok a valóságnak megfelelnek blokk
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az Önkormányzat részére szolgáltatott adatok megfelelnek a valóságnak. 
Amennyiben az adóalany nem elektronikusan nyújtja be az adatbejelentését, úgy az, aláírás nélkül érvénytelen.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben küldött adatbejelentést az épület, épületrész utáni építményadóról az Önkormányzat nem fogadhatja el.
Az adatbejelentésben jelölt adómentességre, adókedvezményre jogosító helyzet fennállását igazolni kell.
„A” JELŰ BETÉTLAP 
A FŐLAP kitöltése után az „A” jelű betétlap kitöltése akkor szükséges, ha az adatbejelentés tárgya lakás vagy üdülő. Az „A” jelű betétlapot annyi példányban kell kitölteni, ahány adótárgy (lakás vagy üdülő) található az adott helyrajzi számon.
Lakás: a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 91/A. §-a 1–6. pontjában foglaltak alapján ilyennek minősülő és az ingatlan-nyilvántartásban lakóház, lakóépület, lakás, kastély, villa, udvarház megnevezéssel nyilvántartott, vagy ilyenként feltüntetésre váró ingatlan. [Htv. 52. § 8. pontja]
Üdülő: az ingatlan-nyilvántartásban üdülőként (üdülőépület, hétvégi ház, apartman, nyaraló, csónakház) feltüntetett vagy ilyenként feltüntetésre váró építmény. [Htv. 52. § 20. pontja] Az adó alanya az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. [Htv. 12. § (1) bekezdése]
Vagyoni értékű jog lehet az építményi jog, a kezelői jog, a vagyonkezelői jog, a tartós földhasználat, a haszonélvezet, a használat joga – ideértve a külföldiek ingatlanhasználati jogát is –, a lízingbevevői jog, tulajdonjog-fenntartáshoz kapcsolódó vevői jog, a földhasználat és a lakásbérlet. [Htv. 52. § 3. pontja]
Az ingatlan tulajdonosa az a személy vagy szervezet, aki/amely az ingatlan-nyilvántartásban tulajdonosként szerepel. Ha az ingatlan tulajdonjogának átruházására irányuló szerződést az ingatlanügyi hatósághoz benyújtották – melynek tényét az ingatlanügyi hatóság széljegyezte – , a szerző felet kell tulajdonosnak tekinteni, kivéve, ha a tulajdonjog bejegyzése iránti kérelmet az ingatlanügyi hatóság jogerősen vagy véglegesen elutasította vagy azt visszavonták vagy a bíróság megállapította a szerződés érvénytelenségét. Újonnan létrehozott építmény tulajdonjogának – a használatbavételi (fennmaradási) engedély jogerőre emelkedését vagy véglegessé válását, használatba vétel tudomásulvételét, egyszerű bejelentéshez kötött épület felépítésének megtörténtéről szóló hatósági bizonyítvány kiadását megelőző – átruházása esetén a szerződés ingatlanügyi hatósághoz történő benyújtását követően a szerző felet a használatbavételi (fennmaradási) engedély jogerőre emelkedésének vagy véglegessé válásának, használatba vétel tudomásulvételének, egyszerű bejelentéshez kötött épület felépítésének megtörténtéről szóló hatósági bizonyítvány kiadásának időpontjától kell tulajdonosnak tekinteni. Egyéb módon történő tulajdonszerzés esetére a Polgári Törvénykönyv vonatkozó szabályai az irányadók. [Htv. 52. § 7. pontja]
Fontos, hogy a bejelentő adóalanynak az építményadóról az adókötelezettség keletkezését, illetve változását követő 15 napon belül kell adatbejelentését teljesítenie. Nem kell újabb adatbejelentést benyújtani mindaddig, ameddig az adóalany körülményeiben, az adó tárgyában nem következik be adókötelezettséget érintő változás. [Art. 2. melléklet II. A) 4. pontja]
Az adómentességre, adókedvezményre jogosító feltételek fennállásának időtartama alatt az adóalany – a Htv. szerint vállalkozónak minősülő adóalany kivételével – mentesül az építményadó adatbejelentési kötelezettség alól, ha az adóalanyt az Ör. szerinti adófizetési kötelezettség nem terheli. Ebben az esetben az önkormányzati adóhatóság alakszerű döntést nem hoz. [Ör. 9. § (2) bekezdése]
I. Adókötelezettség keletkezésére okot adó körülmény és időpontja blokk
Az adókötelezettség a használatbavételi, illetőleg a fennmaradási engedély jogerőre emelkedését vagy véglegessé válását vagy a használatbavétel tudomásulvételét vagy az egyszerű bejelentéshez kötött épület felépítésének megtörténtéről szóló hatósági bizonyítvány kiadását követő év első napján keletkezik. Az engedély nélkül épült vagy anélkül használatba vett építmény esetén az adókötelezettség a tényleges használatbavételt követő év első napján keletkezik. [Htv. 14. § (1) bekezdése]
Újonnan létrehozott építmény tulajdonjogának – a használatbavételi (fennmaradási) engedély jogerőre emelkedését vagy véglegessé válását, használatba vétel tudomásulvételét, egyszerű bejelentéshez kötött épület felépítésének megtörténtéről szóló hatósági bizonyítvány kiadását megelőző – átruházása esetén a szerződés ingatlanügyi hatósághoz történő benyújtását követően a szerző felet a használatbavételi (fennmaradási) engedély jogerőre emelkedésének vagy véglegessé válásának, használatba vétel tudomásulvételének, egyszerű bejelentéshez kötött épület felépítésének megtörténtéről szóló hatósági bizonyítvány kiadásának időpontjától kell tulajdonosnak tekinteni. Egyéb módon történő tulajdonszerzés esetére a Polgári Törvénykönyv vonatkozó szabályai az irányadók.
Öröklésen, illetve jogutódlás útján szerzett tulajdonjogon alapuló adókötelezettség az örökhagyó halálának napjával, illetve a jogutódlásnak a cégbíróság által történő bejegyzés hatályával kezdődik.
Az adókötelezettség keletkezésére okot adó körülmény (1. Új építmény, 2. Építmény szerzése, 3. Vagyoni értékű jog alapítása, 4. Vagyoni értékű jog megszűnése, 5. Adóbevezetés) kiválasztását követően az adatbejelentésben a keletkezésre okot adó körülmény időpontját is meg kell adni.
Fontos, hogy az adókötelezettség keletkezésére okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásba történő bejegyzés dátumát kell szerepeltetni. (Tehát nem az adásvételi szerződés keltének a napját.)
1. Adókötelezettség változására okot adó körülmény és időpontja blokk
Az adókötelezettséget érintő változást (így különösen a hasznos alapterület módosulását, az építmény átminősítését) a következő év első napjától kell figyelembe venni. [Htv. 14. § (2) bekezdése]
Változásra okot adó körülmény például az építmény hasznos alapterületének megváltozása, a tulajdoni/jogosultsági hányad megváltozása, az adómentességre való jogosultság megváltozása, megállapodás felbontása, illetve – új adóalanyra tekintettel – újonnan történő megkötése.
Az adókötelezettség változására okot adó körülmény (1. Adóalap-megállapítás változás, 2. Egyéb) kiválasztását követően az adatbejelentésben a változásra okot adó körülmény időpontját is meg kell adni.
Fontos, hogy az adókötelezettség változására okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásból történő törlés dátumát kell szerepeltetni. (Tehát nem az adásvételi szerződés keltének a napját.)
1. Adókötelezettség megszűnésére okot adó körülmény és időpontja blokk
Megszűnésre okot adó körülmény lehet az építmény lebontása, az építmény megsemmisülése, az építmény elidegenítése (pl. adásvétel, ajándékozás), vagyoni értékű jog (pl. haszonélvezeti jog) alapítása, vagyoni értékű jog megszűnése.
Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik. [Htv. 14. § (3) bekezdése]
Az adókötelezettség megszűnésére okot adó körülmény (1. Építmény lebontása, 2. Építmény megsemmisülése, 3. Építmény elidegenítése, 4. Vagyoni értékű jog alapítása, 5. Vagyoni értékű jog megszűnése) kiválasztását követően az adatbejelentésben a megszűnésre okot adó körülmény időpontját is meg kell adni.
Fontos, hogy az adókötelezettség megszűnésére okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásból történő törlés dátumát kell szerepeltetni. (Tehát nem az adásvételi szerződés keltének a napját.)
1. Az építmény címe blokk
Az 1. pontban az építmény címe automatikusan kitöltésre kerül a FŐLAP − IV. Az építmény címe blokk 1-2. pontjainak kitöltését követően.
1. Az építmény fajtája blokk
Ebben a blokkban szükséges jelölni az építmény fajtáját (Egylakásos lakóépületben lévő lakás, többlakásos lakóépületben, egyéb épületben lévő lakás, üdülő), illetve azon belül annak jellegét.  Egy betétlapon egyféle építményjelleg jelölhető.
1. Az építményadó alapja blokk
Az Önkormányzat illetékességi területén lévő építmények esetén az adó alapja az építmény m2- ben számított hasznos alapterülete. [Ör. 6. §-a]
Az építményadó alapja az építmény m2-ben számított hasznos alapterülete, ezért kizárólag az 1. pontot kell kitölteni. 
A 2. pontot nem kell kitölteni. 
Minden esetben (osztott tulajdoni/jogosultsági hányad esetén is) az építmény teljes hasznos alapterületét kell feltüntetni.
A hasznos alapterület a teljes alapterületnek olyan része, ahol a belmagasság - a padlószint (járófelület) és az afelett levő épületszerkezet (födém, tetőszerkezet) vagy álmennyezet közti távolság - legalább 1,90 m. A teljes alapterületbe a lakáshoz, üdülőhöz tartozó kiegészítő helyiségek, melléképületek, melléképületrészek kivételével valamennyi helyiség összegzett alapterülete, valamint a többszintes lakrészek belső lépcsőjének egy szinten számított vízszintes vetülete is beletartozik. Az építményhez tartozó fedett és három oldalról zárt külső tartózkodók (lodzsa, fedett és oldalt zárt erkélyek), és a fedett terasz, tornác alapterületének 50%-a tartozik a teljes alapterületbe. A lakások esetében a pinceszinten (a csatlakozó terepszint alatt) kialakított helyiségek alapterületének 70%-át kell a teljes alapterületbe számítani. [Htv. 52. § 9. pontja] Kiegészítő helyiség: a lakáshoz, üdülőhöz tartozó, jellegénél és kialakításánál fogva csak tárolásra alkalmas padlás, pince, ide nem értve a gépjárműtárolót. [Htv. 52. § 10. pontja] Melléképület, melléképületrész: a lakás, az üdülő elhelyezésére szolgáló telken lévő és a lakás, üdülő szokásos használatához szükséges, de huzamos emberi tartózkodásra részben és ideiglenesen sem szolgáló, tüzelő, lom, szerszám, kerékpár, babakocsi tárolására szolgáló épület vagy épületrész, ide nem értve a gépjárműtárolót. A többlakásos lakóépületben lévő lakás esetén a lakástulajdonhoz tartozó, 5 m2 hasznos alapterületet meg nem haladó, lomok, szerszámok, tüzelő tárolására szolgáló helyiség, feltéve, hogy az az épületen belül, de a lakástól elkülönítve helyezkedik el, valamint lakóépületben az osztatlan közös tulajdonban lévő közlekedő és tároló-helyiség, akkor, ha azt a tulajdonközösség közösen használja. [Htv. 52. § 50. pontja]
VII. A helyi adókról szóló 1990. évi C. törvényben (Htv.) biztosított törvényi adómentesség igénybevétele blokk
Amennyiben az adóalany a Htv.-ben biztosított törvényi mentességet kíván igénybe venni, akkor ebben a blokkban szükséges jelölni az adómentesség jogcímét:
1. pontban: Szükséglakásnak minősül az olyan helyiség (helyiségcsoport), amely az összkomfortos, komfortos, félkomfortos és komfort nélküli fokozatba nem sorolható be, de (amelyben legalább egy helyiségnek) alapterülete a 6 m2-t meghaladja, külső határoló fala legalább 12 cm vastag téglafal vagy más anyagból épült ezzel egyenértékű fal, ablaka vagy üvegezett ajtaja van, továbbá fűthető és WC használata, valamint a vízvétel lehetősége biztosított. [Htv. 13. § a) pontja]
2. pontban: Kizárólag az önálló orvosi tevékenységéről szóló törvény szerinti háziorvos által nyújtott egészségügyi ellátás céljára szolgáló helyiség, helyiségek mentesek az adófizetési kötelezettség alól. [Htv. 13. § b) pontja]
Az építmény adómentes területrészének nagyságát jelölni szükséges.
3. pontban: A magyar építészetről szóló törvény szerint műemléknek minősülő ingatlan a megszerzésének évében és az azt követő három évben. [Htv. 13. § d) pontja, 13/A. § (1) bekezdése] A műemléképület felújításához kapcsolódó adókedvezmény legkorábban 2026.01.01-jétől vehető igénybe.
4. pontban: Az egyes sportcélú állami tulajdonú vagyonelemek ingyenes tulajdonba adásáról, valamint egyes kapcsolódó törvények módosításáról szóló 2025. évi XLVI. törvény szerinti vagyonjuttatással az állam által sportcélú közfeladat ellátása, közösségi sportcélú használat biztosítása érdekében, ingyenesen, sportegyesület, utánpótlás-nevelés fejlesztését végző alapítvány vagy országos sportági szakszövetség tulajdonába adott ingatlan. [Htv. 13. § (1) bekezdés f) pontja]
VIII. Nyilatkozat a műemléképület felújításához kapcsolódó adómentesség igénybevételéről blokk
Ha a műemléki értékként külön jogszabályban védetté nyilvánított vagy önkormányzati rendelet alapján helyi egyedi védelem alatt álló épületet (azaz a műemléképületet) felújítják, akkor az épület, illetve az épületben lévő önálló adótárgy (lakás, nem lakás céljára szolgáló épületrész) a felújításra kiadott építési engedély vagy örökségvédelmi engedély jogerőre emelkedését, véglegessé válását követő három egymást követő adóévben mentesülhet az adó alól. E mentesség alkalmazásában felújítás alatt a műemléképület egészén, illetve homlokzatán és több főszerkezetén végzett olyan általános javítást kell érteni, amely teljesen visszaállítja az épület esztétikai állapotát, valamint legalább eredeti műszaki állapotát.
Amennyiben az adóalany a Htv.-ben meghatározott törvényi adómentességet kívánja igénybe venni, ebben a blokkban kell jelölnie.
Szükséges feltüntetni továbbá azt a dátumot, amikor az építési, vagy örökségvédelmi engedély jogerőre emelkedik vagy véglegessé válik.
IX. Az önkormányzati rendeletben rögzített adómentesség, adókedvezmény igénybevétele blokk
Az Ör. − az Önkormányzat Képviselő-testületének az építményadóról szóló rendelete − 2026. január 1-jén lépett hatályba, mely szerint az alábbi adómentességeket lehet igénybe venni: 
1. a magánszemély adóalany, az adóalanynak a Ptk. szerinti közlei hozzátartozója, a bejegyzett vagy a közjegyző előtt nyilatkozatot tevő éllettársa (a továbbiakban együtt: közeli hozzátartozja) által lakhatás céljára használt lakás, lakásrész,
1. a társasház, a lakásszövetkezet közös tulajdonában vagy használatában lévő építmény.
Az a) pont szerinti mentesség feltétele, hogy a lakóhelyül szolgáló lakás a lakcímnyilvántartásba az adóalanynak, illetve közeli hozzátartozója bejegyzett lakóhelyeként vagy tartózkodási helyeként van feltüntetve az adóév első napján. Fontos, hogy az a) pont szerinti mentesség igénybevételének feltétele, ha azt az adóalany, vagy a közeli hozzátartozója használja. Továbbá az a) – b) pontokban meghatározott mentességet az adóalany akkor veheti igénybe, ha az építményt nem üzleti célra használja.
Közeli hozzátartozó: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér. [Ptk. 8:1. § (1) bekezdés 1. pontja]
Megilleti az adóalanyt az a) pont szerinti mentesség, amennyiben a lakásban csak egy egyéni vállalkozó vagy egy gazdasági társaság székhelye van, de ott gazdasági tevékenység nem folyik, és az ingatlan ténylegesen lakhatási célt szolgál. [Ör. 2. § (5) bekezdése] Székhely: belföldi szervezet esetében az alapszabályában (alapító okiratában), a cégbejegyzésben (bírósági nyilvántartásban), az egyéni vállalkozó esetében az egyéni vállalkozók nyilvántartásában ekként feltüntetett hely, a magánszemélyek esetében az állandó lakóhely. A külföldi székhelyű vállalkozás magyarországi fióktelepe vonatkozásában a székhely alatt a cégbejegyzésben a fióktelep helyeként megjelölt helyet, a bizalmi vagyonkezelésbe adott vagyon esetében a bizalmi vagyonkezelő székhelyét, lakóhelyét kell érteni. [Htv. 52. § 41. pontja]
Az Ör. 3. § (1) bekezdése szerint az adóalanyt nem illeti meg a mentesség az adóévben, ha 
1. a lakásban, vagy annak egy részében az év bármely időszakában bármilyen jogcímen szállásadói tevékenységet folytatnak, a lakást, lakrészt bérbe adják, vagy vállalkozói tevékenységhez kapcsolódóan hasznosítják,
1. a lakás más számára gazdasági társaság székhelyeként, telephelyeként, fióktelepeként vagy központi ügyintézés helyeként szolgál, vagy amelyben üzletszerű gazdasági tevékenységet folytatnak.
Az adómentességre jogosító helyzet fennállását az adóév március 15. napjáig igazolni kell kivéve, ha közhiteles nyilvántartásban a mentességre jogosító helyzet fennállása ellenőrizhető. [Ör. 9. § (1) bekezdése]
Szállásadói tevékenység folytatásának minősül, ha a jegyző a szálláshelyet nyilvántartásba vette, vagy ha a tevékenységet nyilvántartásba vétel nélkül folytatják. [Ör. 4. § (1) bekezdése] A szálláshely-szolgáltatási tevékenység megszűnése esetén a magánszemély adóalany vonatkozásában lakhatás céljára használt lakásra, lakásrészre vonatkozó mentesség a megszűnésre vonatkozó bejelentést követő adóévtől illeti meg az adóalanyt.
Szálláshely: egész éven át, vagy csak időszakosan, üzletszerűen működtetett olyan létesítmény, amely éjszakai elszállásolásra és tartózkodásra szolgál. [Htv. 52. § 28. pontja] 
A magánszemély adóalany 50%-os adókedvezményre jogosult a hosszú távra bérbe adott lakás után, ha azt magánszemély bérlő részére adja bérbe. [Ör. 5. § (1) bekezdése] Az 50%-os adókedvezmény igénybevételének feltétele, hogy a magánszemély bérlő az adóév első napján a lakásban a lakcímnyilvántartásba bejegyzett lakóhellyel vagy tartózkodási hellyel rendelkezik.
Hosszú távra bérbe adott lakásnak kell tekinteni a kereskedelmi hatóság szálláshelynyilvántartásában nem szereplő lakást, ha a bérbeadó magánszemély adóalany határozatlan vagy legalább egyéves időtartamra szóló bérleti szerződés alapján kizárólag lakhatási célra hasznosítja. [Ör. 5. § (3) bekezdése]
Az adókedvezményre jogosító helyzet fennállását az adóév március 15. napjáig igazolni kell kivéve, ha közhiteles nyilvántartásban a mentességre jogosító helyzet fennállása ellenőrizhető. [Ör. 9. § (1) bekezdése]
Amennyiben az adóalany a rendeleti (Ör.) adómentességet, adókedvezményt kívánja igénybe venni, akkor ebben a blokkban kell jelölnie az adómentesség jogcímét.
Az adómentességre, adókedvezményre jogosító helyzet fennállását igazolni kell például a hosszú távra bérbe adásról szóló szerződéssel. 
Továbbá fel kell tüntetni az adómentes területrész nagyságát (m2) az egyes jogcímeknél. (Az összesítés automatikusan kitöltésre kerül.)
X. Több adómérték esetén az adómérték megállapításához szükséges tények, adatok blokk
Amennyiben az adóalany az előző (IX. Az önkormányzati rendeletben rögzített adómentesség, adókedvezmény igénybevétele) blokkban „a magánszemély adóalany vonatkozásában lakhatás céljára használt lakás, lakásrész, ha azt a magánszemély adóalany, vagy a vele közös háztartásban élő közeli hozzátartozója vagy élettársa használja” adómentességi jogcímet jelölt, úgy ebben a blokkban fel kell tüntetni az adatait (nevét, születési idejét, anyja nevét) és a rokonsági fokot igazolni kell (például anyakönyvi kivonattal).
XI. Felelősségem tudatában kijelentem, hogy a kérelemben közölt adatok a valóságnak megfelelnek blokk
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az Önkormányzat részére szolgáltatott adatok megfelelnek a valóságnak. 
Amennyiben az adóalany nem elektronikusan nyújtja be az adatbejelentését, úgy az, aláírás nélkül érvénytelen.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben küldött adatbejelentést az Önkormányzat nem fogadhatja el. Az adatbejelentésben jelölt adómentességre, adókedvezményre jogosító helyzet fennállását igazolni kell.

Az egyéni vállalkozó adóalany a Dáptv.-ben meghatározottak szerint elektronikus kapcsolattartásra kötelezett, ezért az építményadó adatbejelentési kötelezettségének elektronikus úton köteles eleget tenni az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével.
1
„B” JELŰ BETÉTLAP
A FŐLAP kitöltése után a „B” jelű betétlap kitöltése akkor szükséges, ha az adótárgy – melyről az adóalany az adatbejelentést teszi − kereskedelmi egység (szállásépület), illetve egyéb nem lakás céljára szolgáló építmény. 
Kereskedelmi egység: az ingatlan-nyilvántartási bejegyzés alapján kereskedelmi üzletnek, boltnak, abc-nek, üzletháznak, játékteremnek, csárdának, bisztrónak, borozónak, sörözőnek, büfének, cukrászdának, kávézónak, kávéháznak, teaháznak, fagylaltozónak, étteremnek, vendéglőnek, presszónak, irodának, műteremnek, szállodának, hotelnek, panziónak, fogadónak, motelnek, szállónak, vendégháznak, vadászháznak, rendelőnek, kórháznak, szanatóriumnak, gyógyszertárnak minősülő vagy ilyenként feltüntetésre váró épület, épületrész. Szállásépület: az a kereskedelmi egység, mely szálláshely-szolgáltatás nyújtására alkalmas, így különösen az ingatlan-nyilvántartási bejegyzés alapján szállodának, hotelnek, panziónak, fogadónak, motelnek, szállónak, vendégháznak, vadászháznak minősülő vagy ilyenként feltüntetésre váró épület, épületrész.
Egyéb nem lakás céljára szolgáló épület: az ingatlan-nyilvántartási bejegyzés alapján garázsnak, gépjárműtárolónak, raktárnak, üvegháznak, műhelynek, szerviznek, üzemnek, üzemcsarnoknak, pincének, présháznak, hűtőháznak, gyárnak minősülő vagy ilyenként feltüntetésre váró épület, épületrész, továbbá a melléképület és a melléképületrész. [Htv. 52. § 45. – 47. pontja]
A „B” jelű betétlapot annyi példányban kell kitölteni, ahány ilyen besorolású adótárgy található az adott helyrajzi számon.
1. Adókötelezettség keletkezésére okot adó körülmény és időpontja blokk
Jelen blokk kitöltésére az „A” jelű betétlap ugyanezen blokkjához fűzött magyarázat az irányadó.
1. Adókötelezettség változására okot adó körülmény és időpontja blokk
Jelen blokk kitöltésére az „A” jelű betétlap ugyanezen blokkjához fűzött magyarázat az irányadó.
1. Adókötelezettség megszűnésére okot adó körülmény és időpontja blokk
Jelen blokk kitöltésére az „A” jelű betétlap ugyanezen blokkjához fűzött magyarázat az irányadó.
1. Az építmény címe blokk
Az 1-2. sorban az építmény címe automatikusan kitöltésre kerül a FŐLAP − IV. Az építmény címe blokk 1-2. sorainak kitöltését követően.
1. Az építmény fajtája blokk
Ebben a blokkban szükséges jelölni az építmény fajtáját (Kereskedelmi egység, Szállásépület, Egyéb nem lakás céljára szolgáló épület), illetve azon belül annak jellegét. 
A kereskedelmi egység jellege lehet például kereskedelmi üzlet, bolt, abc, üzletháznak, csárda, bisztró, borozó, söröző, büfé, cukrászda, kávézó, étterem, iroda, műterem, rendelő, kórház, szanatórium, gyógyszertár. A szállásépület jellegét tekintve lehet szálloda, hotel, panzió, fogadó, motel, szálló, vendégház. Az egyéb nem lakás céljára szolgáló épület jellege lehet garázs, gépjárműtároló, raktár, üvegház, műhely, szerviz, üzem, üzemcsarnok, pince, présház, hűtőház, gyár. 
Egy betétlapon egyféle építményjelleg jelölhető.
1. Az építményadó alapja blokk
Az építményadó alapja az építmény m2-ben számított hasznos alapterülete, ezért az 1. pontot kell kitölteni. Az Önkormányzat illetékességi területén lévő építmények esetén az adó alapja az építmény m2-ben számított hasznos alapterülete. [Ör. 6. §-a]
Hasznos alapterület: a teljes alapterületnek olyan része, ahol a belmagasság – a padlószint (járófelület) és az afelett levő épületszerkezet (födém, tetőszerkezet) vagy álmennyezet közti távolság – legalább 1,90 m. A teljes alapterületbe a lakáshoz, üdülőhöz tartozó kiegészítő helyiségek, melléképületek, melléképületrészek kivételével valamennyi helyiség összegzett alapterülete, valamint a többszintes lakrészek belső lépcsőjének egy szinten számított vízszintes vetülete is beletartozik. Az építményhez tartozó fedett és három oldalról zárt külső tartózkodók (lodzsa, fedett és oldalt zárt erkélyek), és a fedett terasz, tornác alapterületének 50%-a tartozik a teljes alapterületbe. A lakások esetében a pinceszinten (a csatlakozó terepszint alatt) kialakított helyiségek alapterületének 70%-át kell a teljes alapterületbe számítani. [Htv. 52. § 9. pontja] A 2. pontot nem kell kitölteni.
Minden esetben (osztott tulajdoni hányad/jogosultsági hányad esetén is) a teljes építmény hasznos alapterületét kell feltüntetni.
1. A helyi adókról szóló 1990. évi C. törvényben (Htv.) biztosított törvényi adómentesség igénybevétele blokk
Amennyiben az adóalany a Htv.-ben biztosított törvényi mentességet kíván igénybe venni, akkor ebben a blokkban szükséges jelölni az adómentesség jogcímét.
1. pontban: Kizárólag az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiség(ek) haszos alapterülete m2-ben. [Htv. 13. § (1) bekezdés b) pontja]
2. pontban: Radioaktív hulladék elhelyezésére szolgáló építmény. [Htv. 13. § (1) bekezdés c) pont ca) alpontja]
3. pontban: Kiégett nukleáris üzemanyag tárolására használt építmény. [Htv. 13. § (1) bekezdés c) pont cb) alpontja]
4. pontban: A magyar építészetről szóló törvény szerint műemléknek minősülő ingatlan a megszerzésének évében és az azt követő három évben. [Htv. 13. § (1) bekezdés d) pontja] A műemléképület felújításához kapcsolódó adókedvezmény legkorábban 2026.01.01-jétől vehető igénybe.
5. pontban: Az ingatlan-nyilvántartási állapot szerint állattartásra vagy növénytermesztésre szolgáló építmény vagy az állattartáshoz, növénytermesztéshez kapcsolódó tároló építmény (pl. istálló, üvegház, terménytároló, magtár, műtrágyatároló), feltéve, hogy az építmény az adóalany rendeltetésszerűen állattartási, növénytermesztési tevékenységéhez kapcsolódóan használja, továbbá az ingatlan-nyilvántartásban nem ilyenként feltüntetett, de az építmény fekvése szerint illetékes mezőgazdasági igazgatási szerv által kiadott hatósági igazolás szerint állattartásra, növénytermesztésre szolgáló és használt építmény és az állattartáshoz, növénytermesztéshez kapcsolódó – ilyenként használt – tároló építmény. [Htv. 13. § (1) bekezdés e) pontja]
6. pontban: Az egyes sportcélú állami tulajdonú vagyonelemek ingyenes tulajdonba adásáról, valamint egyes kapcsolódó törvények módosításáról szóló 2025. évi XLVI. törvény szerinti vagyonjuttatással az állam által sportcélú közfeladat ellátása, közösségi sportcélú használat biztosítása érdekében, ingyenesen, sportegyesület, utánpótlás-nevelés fejlesztését végző alapítvány vagy országos sportági szakszövetség tulajdonába adott ingatlan. [Htv. 13. § (1) bekezdés f) pontja]
Az építmény mentes területrészének nagyságát jelölni szükséges.
VIII. Nyilatkozat a műemléképület felújításához kapcsolódó adómentesség igénybevételéről blokk
Ha a műemléki értékként külön jogszabályban védetté nyilvánított vagy önkormányzati rendelet alapján helyi egyedi védelem alatt álló épületet (azaz a műemléképületet) felújítják, akkor az épület, illetve az épületben lévő önálló adótárgy (lakás, nem lakás céljára szolgáló épületrész) a felújításra kiadott építési engedély vagy örökségvédelmi engedély jogerőre emelkedését, véglegessé válását követő három egymást követő adóévben mentesülhet az adó alól. E mentesség alkalmazásában felújítás alatt a műemléképület egészén, illetve homlokzatán és több főszerkezetén végzett olyan általános javítást kell érteni, amely teljesen visszaállítja az épület esztétikai állapotát, valamint legalább eredeti műszaki állapotát.
Amennyiben az adóalany a Htv.-ben meghatározott törvényi adómentességet kívánja igénybe venni, ebben a blokkban is kell jelölnie.
Szükséges feltüntetni továbbá azt a dátumot, amikor az építési, vagy örökségvédelmi engedély jogerőre emelkedik vagy véglegessé válik.
IX. Az önkormányzati rendeletben rögzített adómentesség, adókedvezmény igénybevétele blokk
Az Ör. − az Önkormányzat Képviselő-testületének az építményadóról szóló rendelete − 2026. január 1-jén lépett hatályba, mely szerint mentes az építményadó alól: 
1. a társasház, a lakásszövetkezet közös tulajdonában vagy használatában lévő építmény,
1. a magánszemély adóalany tekintetében
ba) az önálló garázs 16 m²-t meg nem haladó része,
bb) teremgarázsban lévő egy gépkocsibeálló hasznos alapterülete vagy egy teremgarázson belül több gépkocsibeálló esetén az adóalanyra eső tulajdoni hányad 25 m2-t meg nem haladó része, valamint a közeli hozzátartozó által használt egy gépkocsibeálló,
bc) a tároló adóalanyra eső tulajdoni hányadának 10 m²-t meg nem haladó része.
Fontos, hogy a b) pont szerinti mentesség igénybevételének feltétele, ha azt az adóalany, vagy a közeli hozzátartozója használja. Továbbá a a) és b) pontban meghatározott mentességet az adóalany akkor veheti igénybe, ha az építményt nem üzleti célra használja.
Ha ugyanazon adóalanyt több önálló garázs tekintetében illetné meg a mentesség, akkor a mentesség csak egy, a legnagyobb hasznos alapterületű garázsra vehető igénybe a közeli hozzátartozó által használt egy tároló kivételével. [Ör. 3. § (2) bekezdése]
Ha ugyanazon adóalanyt több tároló tekintetében illetné meg a mentesség, akkor a mentesség csak egy, a legnagyobb hasznos alapterületű tárolóra vehető igénybe a közeli hozzátartozó által használt egy tároló kivételével. [Ör. 3. § (3) bekezdése] Az adómentességre jogosító helyzet fennállását az adóév március 15. napjáig igazolni kell kivéve, ha közhiteles nyilvántartásban a mentességre jogosító helyzet fennállása ellenőrizhető. [Ör. 9. § (1) bekezdése]
Amennyiben az adóalany a rendeleti (Ör.) adómentességet kíván igénybe venni, akkor ebben a blokkban kell jelölnie az adómentesség jogcímét.
Továbbá fel kell tüntetni az adómentes területrész nagyságát (m2) az egyes jogcímeknél. (Az összesítés automatikusan kitöltésre kerül.)
A garázs, a teremgarázsban lévő gépkocsibeálló és a tároló darabszámáról az adóalany nyilatkozni köteles.
1. Több adómérték esetén a mérték megállapításához szükséges tények, adatok blokk
Ebben a blokkban található többsoros mezőben – melyben a tetszőleges szöveg, akár több sorban történő beírásával − kell az adóalanynak megadni a további garázs, teremgarázsban lévő gépkocsibeálló és a tároló adatait (helyrajzi számát, címét, hasznos alapterületét).
1. Felelősségem tudatában kijelentem, hogy a kérelemben közölt adatok a valóságnak megfelelnek blokk
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az Önkormányzat részére szolgáltatott adatok megfelelnek a valóságnak. 
Amennyiben nem elektronikusan nyújtja be a kérelmét, úgy az, aláírás nélkül érvénytelen.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben küldött adatbejelentést az Önkormányzat nem fogadhatja el.
Az adatbejelentésben jelölt adómentességre, adókedvezményre jogosító helyzet fennállását igazolni kell.

Az egyéni vállalkozó adóalany a Dáptv.-ben meghatározottak szerint elektronikus kapcsolattartásra kötelezett, ezért az építményadó adatbejelentési kötelezettségének elektronikus úton köteles eleget tenni az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével.

MEGÁLLAPODÁS
Ha a FŐLAP − I. Az adatbejelentés fajtája blokkban a „2. Megállapodás alapján benyújtott adatbejelentés” pont jelölésre került, akkor a tulajdonosok (tulajdonos, bejegyzett vagyoni értékű jog jogosultja) által írásban megkötött és minden tulajdonos (vagyoni értékű jog jogosultja) által aláírt Megállapodást, melyben az adóalanyisággal kapcsolatos jogokkal és kötelezettségekkel egy tulajdonost ruháznak fel, az önkormányzati adóhatósághoz be kell nyújtani kivéve, ha az már korábban megküldésre került.
A megállapodás formájára és tartalmára vonatkozóan kötelező jogszabályi előírás nincs, az az építményadó bejelentésére rendszeresített és az e-önkormányzat portálon (eonkormanyzat.gov.hu weboldalon) elérhető űrlap Megállapodás elnevezésű lapjának kitöltésével, valamennyi tulajdonos által történő aláírásával és beküldésével teljesíthető.
A Megállapodás a tulajdonosok és az adatbejelentő adóalany aláírása nélkül érvénytelen.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben megküldött Megállapodást az Önkormányzat nem fogadhatja el.
A tulajdonosok (tulajdonos, bejegyzett vagyoni értékű jog jogosultja) által írásban megkötött és minden tulajdonos (vagyoni értékű jog jogosultja) által aláírt Megállapodást 
− az elektronikus kapcsolattartásra kötelezett adóalany – ideértve az egyéni vállalkozót is –elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével köteles megküldeni,
− az elektronikus kapcsolattartásra nem kötelezett − Ügyfélkapu+ vagy DÁP regisztrációval rendelkező − természetes személy adóalany saját választása alapján, elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével is teljesítheti, 
− az elektronikus kapcsolattartásra nem kötelezett természetes személy adóalany, ha nem rendelkezik Ügyfélkapu+ vagy DÁP regisztrációval, akkor az Önkormányzat által rendszeresített és a honlapján (ferencvaros.hu) közzétett űrlapot kitöltve és aláírva megküldheti postai úton, vagy beadhatja személyesen az önkormányzati adóhatóságnál ügyfélfogadási időben.

